Legal Document

Category: 1335

Text:
25. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/ 153353/64 της 24 Ιουλ./11 Αυγ. 1964 (ΦΕΚ Β΄ 317) Περί του τρόπου καθορισμού του Μεγίστου Μικτού Βάρους, του Αποβάρου και του ωφελίμου φορτίου, των φορτηγών εν γένει αυτοκινήτων και ελέγχου αυτών. Έχοντες υπ’ όψιν τας διατάξεις: 1.Του Νόμ. 4841/30. 2.Του από 14-11-59 Β.Δ/τος «περί μέτρων τινών δια την ασφάλειαν της υπεραστικής συγκοινωνίας». 3.Του υπ’ αριθ. 4233/62 Ν.Δ/τος «περί κυρώσεως του Κ.Ο.Κ.» και αποβλέποντες εις τον δι’ ασφαλεστέρου τρόπου έλεγχον του μεταφερομένου βάρους υπό των φορτηγών εν γένει αυτοκινήτων, επί τω τέλει, της μη υπερβάσεως του καθωρισμένου δι’ έκαστον τούτων και εν τη αδεία κυκλοφορίας αναφερομένου ωφελίμου φορτίου, αποτελούντος βασικόν στοιχείον άμεσον σχέσιν και επίδρασιν έχον επί του παράγοντος της ασφαλείας, δι’ άτε τα οχήματα και τα εφ’ ων ταύτα κυκλοφορούν οδοστρώματα και τεχνικά έργα, προς δε επί του προσδιορισμού των τελών κυκλοφορίας, αποφασίζομεν: α)Ορισμοί: 1.Μέγιστον μικτόν βάρος (POIDS TOTAL ROULANT-CROSS VEHICLE WEIGHT-GESA ITGEWIGHT) καλείται το ανώτατον επιτρεπόμενον συνολικόν βάρος του οχήματος, εις κατάστασιν πορείας. Τούτο είναι το υπό του εργοστασίου κατασκευής δια των επισήμων καταλόγων αυτού διδόμενον. Εάν, κατ’ εφαρμογήν των διατάξεων του ρηθέντος από 14-11-1959 Β.Δ/τος, επιβάλλεται η μείωσις του διδομένου υπό του κατασκευαστού μεγίστου μικτού βάρους, αύτη δεν δύναται να υπερβή το ποσοστόν 20%. Εν υπερβάσει του εν λόγω ποσοστού οι, εις ους αφορά αύτη τύποι οχημάτων, θεωρούμενοι ως αντιοικονομικοί παρ’ ημίν, δεν θα τυγχάνουν εγκρίσεως κυκλοφορίας εν τω Κράτει, πλην εάν συντρέχουν σοβαροί λόγοι ειδικής, ως εκ του μηχανικού εξοπλισμού των, χρήσεως. 2.Βάρος πλαισίου καλείται το ίδιον βάρος του οχήματος, ως πλαισίου, μετά του θαλαμίσκου μόνον του οδηγού, δηλ. άνευ της, δια το φορτίον προοριζομένης αμάξης, μεθ’ όλων των δια την κίνησίν του απαραιτήτων εφοδίων ήτοι εφεδρικού τροχού, καυσίμων, λιπαντικών, ύδατος, εργαλείων. Τούτο δίδεται υπό του κατασκευαστού δια των επισήμων καταλόγων του ή εξευρίσκεται δια ζυγίσεως. 3.Ολικόν φορτίον πλαισίου καλείται το μέγιστον επιτρεπόμενον φορτίον, όπερ δύναται να δεχθή το πλαίσιον. Τούτο πρέπει να ισούται προς το άθροισμα του βάρους της αμάξης και του ωφελίμου φορτίου, δίδεται δε υπό του κατασκευαστού ή προκύπτει ως διαφορά του μεγίστου μικτού βάρους, ως τούτο ορίζεται, βάσει της παρούσης, μείον το βάρος του πλαισίου. 4.Απόβαρον καλείται το βάρος του οχήματος κενού, πλήρως όμως εξωπλισμένου, δι’ όλων των, δια την εκτέλεσιν μεταφορών, απαραιτήτων εφοδίων (εφεδρικού τροχού, καυσίμων, λιπαντικών, ύδατος, εργαλείων κλπ.) και του οδηγού. Δια τον καθορισμόν του αποβάρου των οχημάτων, κατά τύπον πλαισίου και εργοστάσιον κατασκευής, το βάρος της αμάξης, υπολογίζεται ως ακολούθως: α)Προς 200 χιλιόγραμμα ανά τρέχον μέτρον μήκους, δια τα κοινής αμάξης οχήματα, της οποίας ως μήκος θα λαμβάνεται το μέγιστον εκ των ισχυουσών διατάξεων, επιτρεπόμενον, βάσει της αποστάσεως των αξόνων. β)Προς 300 χιλιόγραμμα ανά τρέχον μέτρον μήκους δια τα ανατρεπομένης αμάξης, της οποίας το μήκος θα καθορίζεται, βάσει των στοιχείων του κατασκευαστού του πλαισίου. γ)Προκειμένου περί οχημάτων προοριζομένων δι’ ειδικάς μεταφοράς, (ψυγεία, βυτιοφόρα οχήματα, ανατρεπόμενα, βαρείας κατασκευής, δια φόρτωσιν υπό εκσκαφέως, αποκομιδής απορριμμάτων, γερανοφόρα, μετ’ αεροσυμπιεστού, κλειστού αμαξώματος κλπ.), το απόβαρον τούτων θα εξευρίσκεται εκ των στοιχείων, άτινα θα παρέχει ο κατασκευαστής του πλαισίου και ο κατασκευαστής της αμάξης ή ο κατασκευαστής του, δια την ειδικήν χρήσιν δι’ ην ταύτα προορίζονται, μηχανικού εξοπλισμού. Εάν τα στοιχεία ταύτα δεν κρίνωνται επαρκή, το απόβαρον θα εξευρίσκεται δια ζυγίσεως. 5.Ωφέλιμον φορτίον καλείται η διαφορά μεταξύ του μεγίστου μικτού βάρους, ως τούτο ορίζεται, βάσει της παρούσης, μείον το απόβαρον. Ως μονάς του ωφελίμου φορτίου ορίζεται ο τόννος (1000 KG=1 τόν.). Το προκύπτον κλάσμα ακεραίας μονάδος ωφελίμου φορτίου δια τα άνω των 2 τόν. στρογγυλοποιείται, κατά την αρχήν της μεγίστης προσεγγίσεως, προς ημίσειαν ή ολόκληρον μονάδα. Δια τα μέχρι και 2 τόννων οχήματα, το ωφέλιμον φορτίον θα στρογγυλοποιείται, βάσει της αρχής, της μεγίστης προσεγγίσεως, κατά πλάσμα 1/4 τόν. Β)Καθορισμός μεγίστου μικτού βάρους, αποβάρου και ωφελίμου φορτίου κατά τύπον πλαισίου και κατασκευαστήν. Ο καθορισμός των ανωτέρω στοιχείων κατά τύπον πλαισίου και εργοστάσιον κατασκευής θα ενεργήται κατόπιν αιτήσεως του εισαγωγέως και βάσει των παρ’ αυτού υποβαλλομένων στοιχείων, δια πράξεως εκδιδομένης υπό της καθ’ ημάς Τεχνικής Διευθύνσεως Αυτοκινήτων. (Αντί της σελ. 242,01(α) Σελ. 242,01(β) Τεύχος 374-Σελ. 79 Φορτηγά αυτοκίνητα 21.Ε.δ.25 Γ)Καθορισμός μεγίστου μικτού βάρους, αποβάρου και ωφελίμου φορτίου κατ’ όχημα, παρά των περιφερειακών Υπηρεσιών: 1.Κατά τον έλεγχον των προσκομιζομένων εις τας περιφερειακάς υπηρεσίας, δι’ έκδοσιν αδείας κυκλοφορίας, φορτηγών εν γένει αυτοκινήτων, θα καθορίζωνται τα ανωτέρω στοιχεία, βάσει των διατάξεων της παρούσης με τας ακολούθους ανοχάς: α)Ως μέγιστον μικτόν βάρος οχήματος, τύπου τινός πλαισίου, θα λαμβάνεται το εν τη οικεία αποφάσει καθορισμού των στοιχείων του αναφερόμενον. Τούτου επιτρέπεται μείωσις μέχρι ημίσεος τόννου δια τα αυτοκίνητα ωφελίμου φορτίου άνω του ενός τόννου, και 1/4 τόν. δια τα μέχρι και ενός τόννου τοιαύτα, εφόσον είναι αναγκαία η τοιαύτη μείωσις δια την προσαρμογήν του ωφελίμου φορτίου του προσκομιζομένου οχήματος, προς το δικαιούμενον, παρά του κατόχου του οχήματος τοιούτον. β)Το απόβαρον θα ελέγχεται δια ζυγίσεως του οχήματος ετοίμου προς κυκλοφορίαν. Επιτρέπεται υπέρβασις του, εν τη οικεία αποφάσει καθορισμού των στοιχείων, κατά τύπον πλαισίου, αναφερομένου, και καθ’ υπολογισμόν ληφθέντος αποβάρου, μέχρι ποσοστού 10%, τη αντιστοίχω μειώσει του ωφελίμου φορτίου. Το ποσοστόν τούτο αυξάνεται μέχρις 20% εις περίπτωσιν μετατροπής οχήματος μετά κοινής αμάξης, εις ανατρεπόμενον ή βυτιοφόρον, δι’ α δεν έχει εκδοθή ειδική καθοριστική των στοιχείων των απόφασις. Δια τα ειδικά οχήματα, περί ων εν κεφ. Α παρ. 4 εδάφ. γ΄, εις τας καθοριστικάς του ωφελίμου φορτίου κλπ. αποφάσεις θα ορίζεται απαραιτήτως η ανοχή υπερβάσεως του δι’ αυτών καθορισθησομένου αποβάρου. γ)Ως ωφέλιμον φορτίον θα καθορίζεται το, εν τη οικεία αποφάσει καθορισμού των στοιχείων, κατά τύπον πλαισίου, αναφερόμενον ή το μειωμένον τοιούτον, κατ’ εφαρμογήν των αμέσως προηγουμένων α΄, και β΄ παραγράφων, ως αποκλείεται η ισχύς αμφοτέρων και η σύγχρονος εφαρμογή δια το αυτό όχημα. Εις την τελευταίαν περίπτωσιν μειώσεως του ωφελίμου φορτίου τούτο στρογγυλοποιείται κατά τα εν Κεφαλ. Α΄, παρ. 5 οριζόμενα. Προκειμένου περί κοινών βυτιοφόρων οχημάτων, η χωρητικότης του βυτίου δέον ν’ αντιστοιχή, βάσει των παραδεδεγμένων εις το ωφέλιμον φορτίον, επιτρεπομένης ανοχής μέχρι 5%. Σελ. 242,02(β) Τεύχος 374-Σελ. 80 2.Ειδικώς δια τα στρατιωτικού τύπου οχήματα ων δεν είναι γνωστόν το μέγιστον μικτόν βάρος εκ δεδομένων του κατασκευαστού, ως ωφέλιμον φορτίον θα λαμβάνεται το, εν τη οικεία αποφάσει καθορισμού του, κατά τύπον πλαισίου, αναφερόμενον. Το, εκ της ζυγίσεως εκάστου τοιούτου οχήματος, προκύπτον απόβαρον, θα γίνεται δεκτόν, μόνον εφόσον, εκ της πείρας των προϊσταμένων των περιφερειακών γραφείων ή εκ παραλληλισμού προς έτερα όμοια οχήματα, θεωρείται εύλογον. Το άθροισμα του καθωρισμένου ωφελίμου φορτίου και του αποβάρου, θα λογίζεται ως μέγιστον μικτόν βάρος εκάστου οχήματος της υπ’ όψιν κατηγορίας, εκτός εάν μειούται βάσει των διατάξεων του από 14-11-1969 Β.Δ/τος. Εις τα οχήματα ταύτα επιτρέπεται παραίτησις μέχρι 1/2 τόννου δια τα άνω των 2 τόννων καθωρισμένου ωφελίμου φορτίου, και 1/4 τόννου δια τα λοιπά. 3.Δια τα φορτηγά εν γένει αυτοκίνητα, εμπορικού τύπου, τα το πρώτον τιθέμενα εν κυκλοφορία και ων είχε καθορισθή, προ της, κατ’ εφαρμογήν του από 14-11-1959 Β.Δ/τος υπ’ αριθ. 147000/60, εγκυκλίου, το ωφέλιμον φορτίον, θα λαμβάνωνται υπ’ όψιν παρά των περιφερειακών γραφείων τα κάτωθι στοιχεία, κατ’ όχημα προσκομιζόμενον δια χορήγησιν αδείας κυκλοφορίας: α)Το υπό του εργοστασίου κατασκευής διδόμενον μέγιστον μικτόν βάρος ή το προκύπτον μικρότερον τοιούτον κατ’ εφαρμογήν του από 14-11-1959 Β.Δ/τος. β)Το, εκ ζυγίσεως, εκάστου οχήματος, ετοίμου προς κυκλοφορίαν κατά τα ισχύοντα, απόβαρον. γ)Το ωφέλιμον φορτίον, ως διαφορά των δύο αμέσως προηγουμένων στοιχείων, όπερ θα στρογγυλοποιήται, βάσει της αρχής της μεγίστης προσεγγίσεως, κατά την, δια της παρούσης οριζομένην κλιμάκωσιν των ωφελίμων φορτίων. 21.Ε.δ.25 Φορτηγά αυτοκίνητα Οχήματα της εν λόγω κατηγορίας, εμφανίζοντα ηυξημένον απόβαρον, θα γίνωνται δεκτά, προς χορήγησιν αδείας κυκλοφορίας, μόνον εφόσον η, εκ του αποβάρου επιβαλλομένη, αντίστοιχος μείωσις, του καθωρισμένου ωφελίμου φορτίου, δεν είναι μεγαλυτέρα: 1.Του 1/2 τόν, δια τα κοινής αμάξης άνω του 1 τόν. και δια τα κλειστής τοιαύτης μέχρι 2 τόν. ωφ. φορτίου αυτοκίνητα. 2.Του 1 τόν. δια τα κλειστής αμάξης άνω των 2 τόν. ωφ. φορτίου. 3.Του 1 τόν. δια τα ανατρεπόμενα και βυτιοφόρα αυτοκίνητα. Η χωρητικότης των βυτίων πρέπει ν’ αντιστοιχή εις το ωφέλιμον φορτίον, επιτρεπομένης ανοχής μέχρι 5%. Επιτρέπεται παραίτησις 1/4 τόν., δια τα μέχρις 1 τόν. και 1/2 τόν. δια τα άνω του 1 τόν. επί του καθωρισμένου ωφελίμου φορτίου, της υπ’ όψιν κατηγορίας, αυτοκινήτων, μόνον εφόσον υφίσταται ισόποσος, το πολύ, επί έλαττον διαφορά μεταξύ του καθωρισμένου δι’ αποφάσεως και του δικαιουμένου ωφελίμου φορτίου. Εις την περίπτωσιν ταύτην θα μειούται ισοπόσως το μέγιστον μικτόν βάρος. Δια την μετατροπήν των αυτοκινήτων της ανωτέρω κατηγορίας εις ψυγεία, δέον να επιλαμβάνεται η Τεχνική Διεύθυνσις Αυτοκινήτων του Υπουργείου, εις ην θα υποβάλλωνται παρά των ενδιαφερομένων τα στοιχεία κατασκευής, μετά καταλόγων τεχνικών δεδομένων και σχεδίων μετά πίνακος κατανομής των βαρών εις τους άξονας, προς καθορισμόν του μεγίστου μικτού βάρους, του αποβάρου και του ωφελίμου φορτίου. Τα αυτά ισχύουν και εις περίπτωσιν μετατροπής των αυτοκινήτων της ειρημένης κατηγορίας γερανοφόρα, αποκομιδής απορριμμάτων με ειδικόν εξοπλισμόν, βυτιοφόρα μεταφοράς υγραερίου κλπ. ειδικά οχήματα. Δ)Αναγραφή στοιχείων επί των αδειών κυκλοφορίας: Επί των εκδιδομένων, μετά την ισχύν της παρούσης, αδειών κυκλοφορίας φορτηγών εν γένει αυτοκινήτων, θ’ αναγράφωνται τα κάτωθι στοιχεία ως δι’ αυτής ορίζονται: 1.Το προκύπτον ωφέλιμον φορτίον. 2.Το απόβαρον. 3.Το μέγιστον επιτρεπόμενον, μικτόν βάρος εκάστου αυτοκινήτου. Εφιστάται η προσοχή, τόσον των περιφερειακών υπηρεσιών, όσον και των συνεργείων ελέγχου υπερφορτώσεως των φορτηγών αυτοκινήτων, επί του ότι, το μέγιστον μικτόν βάρος εκάστου αυτοκινήτου, όπερ και θα ελέγχεται, δεν είναι δυνατόν να συμφωνήση, εις πλείστας περιπτώσεις, προς το άθροισμα του ωφελίμου φορτίου και αποβάρου, λόγω της στρογγυλοποιήσεως του ωφελίμου φορτίου κατά κλίμακα 1/2 τόν. ή 1/4 τόν. Ε)Έλεγχος και διαπίστωσις παραβάσεων: Κατά τον, υπό των συνεργείων υπερφορτώσεως, ενεργούμενον έλεγχον, θα διαπιστούται δια ζυγίσεως το συνολικόν μικτόν βάρος εκάστου οχήματος. Υπέρβασις τούτου εις ύψος μεγαλύτερον των 250 KG δια τα άνω των 2 τόν. και 125 KG δια τα μέχρι και 2 τόν. ωφ. φορτίου αυτοκίνητα, εν σχέσει προς το επί της αδείας κυκλοφορίας αναφερόμενον, συνιστά παράβασιν, ήτις δέον ν’ αναφέρεται. ΣΤ)Ισχύς της παρούσης: Η ισχύς της παρούσης άρχεται από της κοινοποιήσεώς της. Εις τας διατάξεις της, υπάγονται και τα εν κυκλοφορία, ή κυκλοφορήσαντα, βάσει αδείας, φορτηγά εν γένει αυτοκίνητα εις τας κάτωθι περιπτώσεις. α)Μετατροπής των, δια της τοποθετήσεως ετέρας, της δι’ ην κέκτηνται άδειαν κυκλοφορίας, αμάξης, ή μεταβολής των διαστάσεων ή του βάρους της (τούτου διαπιστουμένου εκ του αποβάρου). β)Επαναχορηγήσεως αδείας κυκλοφορίας οιασδήποτε χρήσεως εις μεταβιβασθέντα ιδιωτικής χρήσεως ή αποχαρακτηρισθέντα δημ. χρήσεως αυτοκίνητα. Πάσα προγενεστέρα διατάξις αντικειμένη εις τας διατάξεις της παρούσης καταργείται. Η παρούσα δημοσιευθήτω δια της Εφημερίδος της Κυβερνήσεως.